ג'ון קיגן

**ג'ון קיגן** (באנגלית: **John Keegan**;  15 במאי 1934 - 2 באוגוסט 2012) היה היסטוריון צבאי בריטי ועתונאי, אביר מסדר האימפריה הבריטית. ספריו משתרעים על פני התקופה שבין המלחמות שנערכו במאות הארבע עשרה עד העשרים ואחת בקרקע, באוויר, בים, במודיעין, הוא דן אף בפסיכולוגיה של הקונפליקטים.

## חייו
קיגן נולד בקלפהאם, בן למשפחה אירית קתולית, שאביו שירת במלחמת העולם הראשונה. בגיל שלוש עשרה לקה קיגן בשחפת אורתופדית, שהשפיעה לבסוף, על אופן הליכתו. מחלתו קטעה את לימודיו בשנות הנעורים, חרף זאת כללו לימודיו שנתיים בקולג' וימבלדון שהובילו לבייליול קולג' שבאוקספורד בשנת 1953. לאחר סיום לימודיו הוא עבד בשגרירות האמריקנית שבלונדון במשך שנתיים.

בשנת 1960 התמנה למרצה להיסטוריה צבאית באקדמיה הצבאית המלכותית, המוסד בו התלמדו קציני הצבא הבריטי. הוא החזיק במשרה זו במהלכן של עשרים ושש שנים ונהפך להיות מרצה בכיר להיסטוריה צבאית במהלך תקופת זו. במהלך תקופה זו הוא גם היה פרופסור אורח באוניברסיטת פרינסטון והורה במכללת ואסר כמרצה אורח.

קיגן עזב את האקדמיה בשנת 1986 והצטרף לדיילי טלגרף ככתב צבאי והיה עורך לענייני צבא. הוא אף כתב עבור אתר הרשת האמריקאי השמרני סקירה לאומית.

בשנת 1998 הוא כתב והציג את סדרת 'הרצאות רייט' של ה-BBC, המכונה "מלחמה ועולמנו".

לקיגן הוענק התואר קצין מסדר האימפריה הבריטית (OBE) במהלכה של מלחמת המפרץ ובפתח המילניום הוא זכה לתואר אביר.

השפעותיה ארוכות הטווח של השחפת הפכוהו לבלתי כשיר לשירות צבאי, והוזכרו בעבודותיו כאבחנה אירונית אודות מקצועו ועניינו.

## עבודותיו
ספריו של קיגן כללו תיאורי קרבות, ניסיונותיו של הפרט, סיבות היסטוריות לעימותים צבאיים, שינויים טכנולוגיים בזמן מלחמה, אסטרטגיה צבאית ואתגרים של מנהיגות. הא כותב בעיקר עבור הקורא המשכיל שאינו מתמחה בכך.

עבודתו בוחנת את אירועי הלוחמה במהלך ההיסטוריה, בכללם היסטוריה פרה-אנושית והתקופה הקלאסית, על כל פנים, עיקר עבודתו נסבה אודות התקופה שהחלה במאה ה-14 ועד לעימותים מודרניים בני המאה העשרים והמאה ה-21.

הוא אף תרם לעבודה אודות היסטוריוגרפיה בעימותים מודרניים.
פרנק ס. מהנק כתב כי קיגן נחשב "בין ההיסטוריונים הצבאיים הבולטים והנקראים ביותר במאה העשרים". בדברי השבח על עטיפת הספר שנלקחו ממאמר, כתב מייקל הווארד: "סוף סוף ההיסטוריון הקריא ביותר והמקורי ביותר מבין ההיסטוריונים החיים".

## ביקורת
קיגן ספג ביקורת מצד עמיתיו, בכללם מייקל הווארד, פטר פארט וכריסטופר באספורד. עבור עמדתו הביקורתית על קרל פון קלאוזביץ, קצין וסופר פרוסי של פילוסופיה צבאית. בפרט חלק קיגן על אמרתו המפורסמת של קלאוזוביץ' כי "המלחמה אינה אלא המשך המדיניות באמצעים אחרים" וטען שבחברות אדם רבות לאורך ההיסטוריה, המלחמה לא הייתה מכשיר מדיני אלא תרבות ודרך-חיים. באספורד תיאר את קיגן כשוגה ביותר בעניין זה והצהיר כי "אין דבר בהתקפותיו הצולבות של קיגן על קלאוזביץ או 'קלאוזביות' - שניתן להבין מקריאה בכתביו של קלאוזביץ עצמו".

## ספרים שכתב
* **[[תולדות הלחימה]]**. מאנגלית מרדכי ברקאי. תל אביב: דביר תשנ"ו 1996.
* **מסכת הפיקוד: מהותה של מנהיגות צבאית**. מאנגלית מרדכי ברקאי. תל אביב: דביר, תשנ"ג 1993.
* **[[פני הקרב (ספר)|פני הקרב]]**. מאנגלית ברוך קורות. הוצאת מערכות, 1981.
* **Intelligence in war: knowledge of the enemy from Napoleon to Al-Qaeda**/ John Keegan. New York: A.A. Knopf, 2003
* **An illustrated history of the first world war**/ John Keegan. New York: A.A. Knopf, 2001
* **War and our World**/ John Keegan. London: Pimlico, 1999
* **The First World War**/ John Keegan. London: Hutchinson, 1998
* **The Second World War**/ John Keegan. London: Pimlico, 1997
* **Fields of battle: the wars for North America**/ John Keegan. New York: A.A Knopf, 1996
* **The battle for history: re-fighting World War II**/ John Keegan. London: Hutchinson, 1995
* **The price of admiralty: war at sea from man of war to submarine**/ John Keegan. London: Hutchinson, 1988
* **Who's who in military history: from 1453 to the present day**/ John Keegan and Andrew Wheatcroft. London: Hutchinson, 1987
* **Six armies in Normandy: from D-Day to the liberation of Paris**/ John Keegan. Harmondsworth, Middlesex: Penguin Books, 1983

## ספרים שערך
* **The first armies**/ Doyne Dawson; general editor, John Keegan. London: Cassel, 2001
* **The Cold War: a military history**/ Lawrence Freedman; general editor, John Keegan. London: Cassel, 2001
* **The Penguin book of war: great military writing**/ edited by John Keegan. London: Viking, 1999
* **War in the air**/ Williamson Murray; General editor: John Keegan. London: Cassell, 1999
* **The Second World War in the West**/ Charles Messenger; General editor: John Keegan. London: Cassel, 1999
* **Routledge Who's who in World War II**/ edited by John Keegan. London: Routledge, 1995
* **Churchil's generals**/ edited by John Keegan. London: Weidenfeld and Nicholson, 1991
* **World armies**/ edited by John Keegan. second edition. London: Macmillan Press, 1983
* **Who was who in World War II**/ edited by John Keegan. New York, N.Y.:T.Y. Crowel, 1978

## קישורים חיצוניים

* 
* Bassford, Christopher. "John Keegan and the Grand Tradition of Trashing Clausewitz." *War in History*, November 1994, pp. 319–36
* 
* Snowman, Daniel. "John Keegan", pp. 28–30 from *History Today*, Volume 50, Issue # 5, May 2000
* יוסף מיכלסקי, זירת הקרב החדשה : מתחת למים דבר,  7 אפריל 1982.
* 
* גל פרל פינקל,במיוחד משום שאין לחימה כעת, חשוב ללמוד על פני הקרב, כתב העת "בין המערכות" באתר צה"ל,  4 בפברואר 2021
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:היסטוריונים צבאיים
קטגוריה:היסטוריונים בריטים
קטגוריה:אבירים בריטים
קטגוריה:קצינים במסדר האימפריה הבריטית
קטגוריה:חברי האגודה המלכותית לספרות
קטגוריה:בריטים שנולדו ב-1934
קטגוריה:בריטים שנפטרו ב-2012